{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":31,"n_cols":6,"rows_kept":31,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o postupku, kriterijima i rokovima za provedbu Nacionalnog programa promicanja audiovizualnog stvaralaštva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Akademija dramske umjetnosti","PRAVILNIK O POSTUPKU, KRITERIJIMA I ROKOVIMA ZA PROVEDBU NACIONALNOG PROGRAMA PROMICANJA AUDIOVIZUALNOG STVARALAŠTVA","Uključujemo se kao institucija koja obrazuje buduće scenariste u javnu praspravu o novom pravilniku HAVCA. \nTemeljna primjedba koju iznose Katedra za scenaristiku i Odsjek dramaturgije jest da se po novom pravilniku ukida natječaj za razvoj scenarija svih televizijskih formata.\nOvim putem želimo upozoriti kako su televizijski formati, pogotovo igrane TV serije danas vodeći audiovizualni proizvod, a kao što znate hrvatska kinematografija je uspješno proizvela nekoliko dijela koja čak konkuriraju na svjetskom tržištu.\nZa razvoj takvih djela potrebna su sredstva i jako je teško postići bilo kakvu kvalitetu bez adekvatne financijske podrške.\nOvim putem apeliramo da vratite natječaj za TV formate i da ne zakidate buduće generacije za mogućnost da razvijaju svoje ideje u profesionalnim uvjetima i da za to budu plaćeni.\nU prijedlogu Pravilnika nije razvidno na koji način HAVC misli u polju TV scenaristike izvršavati svoju razvojnu i poticajnu misiju. Samo ukidanje programa ne može biti argumentirano nevoljkošću televizija za realizaciju, nego treba predložiti adekvatne mjere stimulacije te suradnje. Time bi HAVC bio dosljedan svojim Statutom definiranim ciljevima djelatnosti."]
[2,"Savez scenarista i pisaca izvedbenih djela ","PRAVILNIK O POSTUPKU, KRITERIJIMA I ROKOVIMA ZA PROVEDBU NACIONALNOG PROGRAMA PROMICANJA AUDIOVIZUALNOG STVARALAŠTVA","Osnovna zamjerka ovom Pravilniku jest ukidanje (pod)kategorija razvoja scenarija TV djela i razvoja projekta pojedinačnih TV djela te općenita neusklađenost strateškog odnošenja prema AV, TV i VG djelima. Stoga smatramo da se ove kategorije NE SMIJU UKIDATI već ponuditi bolja rješenja, kako mehanizama i odredbi samih poziva tako i kasnijeg plasmana djela, koja će dugoročno unaprijediti povezanost svih faza stvaralaštva te razvoj svih branši unutar struke. \n\n1. Ukupno gledavši, ukidanjem gore navedenih kategorija AV i TV fond na koji scenaristi/ce kao samostalne fizičke osobe mogu aplicirati smanjuje se za ¼ do ⅓. \n\n2. Poticanje razvoja scenarija i razvoja projekata TV djela pokrenuto je 2010. godine, kada i za razvoj AV djela, a neke od serija koje su svoj put započele kroz mehanizme razvoja su “Crno-bijeli svijet”, “Ko te šiša”, “Počivali u miru”, “Patrola na cesti”, “Najluđe svjetske fešte”, “Stambena pitanja”, “Betonski spavači”, “Sjeverozapadni vjetar”, “CSI Hrvatska”, “Kauč surferica”, “Njam, njam” i dr.  Međutim, 2011. i 2012. godine javni poziv nije bio raspisan pa je opet nastavljen od 2013., što značajno umanjuje uzorak na kojem je uopće moguće kvalitetno analizirati učinak ovog poziva, a kamoli onda u tome pronaći razloge za njegovo ukidanje, budući da je potrebno više godina, jednako kao i kod AV djela, da određeni scenarij prođe faze razvoja projekta, produkcije, distribucije... \n\n3. Kako bi dodatnuo potaknuo razvoj scenarija i projekata, HAVC je od 2014. do 2016. bio organizirao TV burze tj. pitchinge za producente i djelatnike nacionalnih TV kuća, no održane su samo tri puta te s praksom (za sada) nije nastavljeno. Umjesto da se sustavno poradi upravo na platformama i mehanizmima koji će omogućiti umrežavanje scenarista, redatelja, producentskih i televizijskih kuća te plasman scenarija, ukida se poticanje samog nastanka scenarističkih djela.\n\n4. U scenarističkoj branši, kao i u rezultatima javnih poziva za razvoj scenarija, veći je udio autorica, naspram redateljske i producentske branše te naspram rezultata kategorija razvoja projekata i proizvodnje. U vrijeme kada bi trebalo raditi na sistemskim i dugoročnim mehanizmima ostvarivanja rodne ravnopravnosti, ukidanjem gore navedenih kategorija jednim se dijelom time umanjuju mogućnosti poticanja uključivanja autorica u AV industriju, što smatramo neprihvatljivim."]
[3,"Igor Soviček","PRAVILNIK O POSTUPKU, KRITERIJIMA I ROKOVIMA ZA PROVEDBU NACIONALNOG PROGRAMA PROMICANJA AUDIOVIZUALNOG STVARALAŠTVA","Smatram da ovim pravilnikom nije dobro pokriveno područje osiguranja produkcije audiovizualnih djela. Pravilnik priznaje troškove premije za osiguranje filmske ekipe od rizika nezgode i premije za osiguranje od javne odgovornosti prema trećim osobama. Pravilnik ne nameće obvezu da se projekti koje HAVC financira i osiguraju što nije dobro. Tim vrstama osiguranja koje priznaje kao subvencionirani trošak nije se zaštitio naš društveni interes a to je briga o proračunskom novcu kojim financiramo audiovizualna djela. Osiguranje filmske produkcije jest visoko razvijeni posao koji se u Svijetu usavršava već godinama i postoje dostupne statistike šteta iz kojih je vrlo jasno vidljivo koji to rizici stvarno ugrožavaju produkciju audiovizualnih djela. Naravno, postoji i osiguranje koje pokriva upravo te rizike i uopće nije skupo. HAVC se treba pitati koji to rizici najviše ugrožavaju dovršenje audiovizualnih djela i propisati obvezu da se svaki projekt koji HAVC financira ujedno i osigura od rizika koji ga najviše ugrožavaju. Postavite si jednostavno pitanje: Ako financiramo neki film i desi se da, nakon što je većina budgeta potrošena, glavni glumac doživi ozljedu ili se razboli i ne može nastaviti snimanje, kako producent rješava taj problem i jamči da će isporučiti ono djelo za koje je dobio novac? Osiguranje glumca od nezgode jedino jamči obeštećenje glumcu za slučaj smrti ili nezgode koja bi njemu ostavila trajni invaliditet, a što je sa svim onim troškovima i problemima koje ta nesretna situacija čini producentu? Da li se film snima ponovo sa drugim glumcem ili se radi promjena scenarija? Ako se materijal u proizvodnji slučajno uništi ljudskom pogreškom ili zbog neispravnih nosača podataka, odakle se uzme potrošeni novac da se uništene scene snime ponovo i audiovizualno djelo završi kao što je originalni projekt predvidio? Rizik nezgode koju mogu doživjeti članovi filmske ekipe i rizik javne odgovornosti prema trećim osobama uopće ne spadaju u one rizike koji objektivno ugrožavaju dovršenje audiovizualnog djela a to je osnovni cilj kojeg HAVC treba zaštititi. Da na koncu producent isporuči ono što je HAVC financirao. Statistički gledano, rizik cast nonappearance, rizik support (osiguranje šteta uzrokovanih neispravnim kamerama ili nosačima podataka) te extra costs (svi oni posljedični troškovi koji ugroze producenta nakon što se desi neki nesretan slučaj sa ljudima ili opremom), to su rizici koji najviše ugrožavaju svaki filmski projekt. Rado ću HAVC vrlo detaljno informirati o stvarnim rizicima koji ugrožavaju filmsku produkciju. Na koncu da još jednom podvučem - zaista pozivam da HAVC iz temelja promijeni svoj pristup osiguranju projekata koje financira jer je to efikasan i dostupan/jeftin  način da se osigura dovršenje audiovizualnog djela i predstavlja odgovoran pristup gospodarenju proračunskim novcem.\nAko HAVC ne promijeni pristup osiguranju i ostane kod priznavanja troškova za osiguranje ekipe od nezgode i javne odgovornosti prema trećim osobama, šalje potpuno pogrešnu poruku producentima o tome što im zapravo ugrožava projekte i stimulira ih da novac za osiguranje potroše na pogrešan način."]
[4,"25 FPS, Udruga za audio-vizualna istraživanja","KRITERIJI DODJELE POTPORE ,\nČlanak 6.","Molimo pojašnjenje zašto ne postoji \"Kvalifikacijski test\" za prijavitelje na Javni poziv za poticanje komplementarnih djelatnosti, a predlaže se za prijavitelje na Program potpora za audiovizualna djela u svim kategorijama. Na koji će se način ocjenjivati prijavljeni programi? U prvom pasusu članka 6. kaže se: ...\"ocjenjuju se programi...\"."]
[5,"25 FPS, Udruga za audio-vizualna istraživanja","KRITERIJI DODJELE POTPORE ,\nČlanak 7.","Smatramo da je Dodatku 2 ovog pravilnika potrebno dodati i prihvatljive troškove vezane uz programe ili projekte komplementarnih djelatnosti. Ili uz Javni poziv za dodjelu sredstava za poticanje komplementarnih djelatnosti objaviti i Upute za prijavitelje u kojima će se jasno naznačiti koji su troškovi prihvatljivi. No ako se za proizvodnju AV-djela prihvatljivi troškovi popisuju u Dodatku 2, treba ondje navesti i prihvatljive troškove vezane uz komplementarne djelatnosti."]
[6,"25 FPS, Udruga za audio-vizualna istraživanja","KRITERIJI DODJELE POTPORE ,\nČlanak 8.","Iako ne treba biti obuhvaćeno pravilnikom, molimo da se omogući generiranje e-potvrde nakon ispunjavanja prijavnice na internetskoj stranici HAVC-a. Primjerice, ni sama ustanova ne izdaje fizičku potvrdu o zaprimanju predanih prijava na Javni poziv za komplementarne djelatnosti pa prijavitelj nema nikakav dokaz da je predao prijavu."]
[7,"Savez scenarista i pisaca izvedbenih djela ","JAVNI POZIV ZA POTICANJE AUDIOVIZUALNOG STVARALAŠTVA,\nČlanak 9.","Čl. 9, točka 4, treba glasiti: poticanje razvoja scenarija i razvoja projekata serijskih i pojedinačnih televizijskih djela.\nObrazloženje: Šira scenaristička zajednica vrlo je neugodno iznenađena izbacivanjem kategorije razvoja scenarija tv djela iz ovog prijedloga Pravilnika.  U doba kada igrana televizijska produkcija živi svoje zlatno doba, ovaj potez smatramo pogubnim za budućnost hrvatske tv produkcije koja prije svega počiva na kvalitetnom scenariju. Stoga tražimo da se u članak 9. svakako uvrsti kategorija razvoja scenarija tv djela."]
[8,"Savez scenarista i pisaca izvedbenih djela ","1.1. KRITERIJI VREDNOVANJA PROJEKATA U KATEGORIJI POTICANJA PROIZVODNJE AUDIOVIZUALNIH DJELA ,\nČlanak 16.","Kao primjer potkrijepe prvog odlomka našeg komentara u preambuli Pravilnika: u ovom članku ističe se da je, i to redoslijedom važnosti, kvalitetno i profesionalno napisan scenarij prvi i najvažniji kriterij za vrednovanje AV djela, što je onda posve nekonzistentno s konceptom ukidanja poticanja razvoja scenarija u TV kategorijama, a s druge strane idejom (i dobom u kojem živimo) da se sva audiovizualna djela (filmska, televizijska, videoigre, novi mediji) jednako valoriziraju, što je, uostalom, implicirano i AV Zakonom i ovim Pravilnikom uvođenjem sufinanciranja videoigara."]
[9,"Savez scenarista i pisaca izvedbenih djela ","4. POTICANJE RAZVOJA PROJEKATA SERIJSKIH TELEVIZIJSKIH DJELA,\nČlanak 37.","U dijelu članka koji se odnosi na kreativne tv formate namijenjene djeci i mladima navodi se da \"ukupno trajanje po epizodi nije kraće od 25 minuta\", što dovodi do nedoumice: misli li se na ukupno trajanje serijala ili na trajanje pojedine epizode? Ovdje svakako treba imati na umu da programi namijenjeni najmlađim gledateljima (predškolcima) dosta variraju u trajanju, a vrlo su česte upravo kraće forme (između 5 i 15 minuta po epizodi). Stoga predlažemo da se u ovoj kategoriji ne propisuje trajanje pojedine epizode."]
[10,"Savez scenarista i pisaca izvedbenih djela ","4. POTICANJE RAZVOJA PROJEKATA SERIJSKIH TELEVIZIJSKIH DJELA,\nČlanak 38.","U dijelu članka koji propisuje obavezne priloge uz prijavnicu naznačeno je da se, uz ostalo, prilažu scenarij i sinopsis. U slučaju igrane serije to znači da je potrebno priložiti npr. svih 10 epizoda dramske serije ili 24 epizode humoristične serije. Postavlja se pitanje koje produkcijske kuće mogu samostalno financirati trošak razvoja scenarija, koji nerijetko podrazumijeva godinu dana rada, i to nekoliko scenarista (writers room). Želimo li i dalje razvijati hrvatsku tv produkciju u  kvalitetnom smjeru, neophodno je vratiti kategoriju razvoja tv scenarija!"]
[11,"Savez scenarista i pisaca izvedbenih djela ","JAVNI POZIV ZA POTICANJE RAZVOJA TE PROIZVODNJE VIDEOIGARA,\nČlanak 55.","Zašto se ističe prvenstvo odabira umjetničkih savjetnika iz reda uglednih filmskih i televizijskih djelatnika kada postoje kvalificirani i specijalizirani stručnjaci u videoigračkom području?\n\nTakođer, ako članak 50. ističe da se radi o edukativnim i kulturnim sadržajima namijenjenima djeci i mladima, ne bi li se trebalo dodati i redove odgojno-obrazovnih djelatnika?"]
[12,"25 FPS, Udruga za audio-vizualna istraživanja","II. OBVEZE KORISNIKA DRŽAVNE POTPORE ZA SVE KATEGORIJE UNUTAR JAVNOG POZIVA ZA POTICANJE AUDIOVIZUALNOG STVARALAŠTVA,\nČlanak 56.","Treba li članak 56. biti pod I. Opće odredbe?"]
[13,"Savez scenarista i pisaca izvedbenih djela ","VREDNOVANJE PROJEKATA,\nČlanak 70.","Umjesto teksta \"jedan umjetnički savjetnik za razvoj projekata serijskih televizijskih djela\" predlažemo tekst \"dva umjetnička savjetnika za razvoj scenarija i razvoj projekata serijskih televizijskih djela\".\nSmatramo da bi za kategoriju razvoja scenarija i projekata tv djela bila potrebna dva umjetnička savjetnika, ponajprije zbog brojnih prijava, ali i vrlo različitih formata i žanrova."]
[14,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 77.","Dodati 3. pasus u kojem će se odrediti rok za donošenje odluka o sufinanciranju prijavljenih projekata te predlažemo da glasi: \"Odluke u kategoriji Javnog poziva za komplementarne djelatnosti donose se u roku od 60 dana po zaključenju svakog od dvaju rokova za prijave.\""]
[15,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 78.","S obzirom na to da je u četvrtom pasusu članka 78. kao jedan od temeljnih kriterija naveden \"kontinuitet programa odnosno njegova dugoročna usmjerenost\", zašto se ne uvede višegodišnje sufinanciranje programa/projekata primjerice za kategorije filmskih festivala i drugih audiovizualnih manifestacija, djelatnosti razvijanja audiovizualne kulture te programa audiovizualnih udruga i organizacija. Većina odobrenih prijava iz ovih kategorija višegodišnji su i razvojni projekti/programi."]
[16,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 78.","Potrebno je pojasniti iz čl. 78., 4. pasusa kriterije vrednovanja kvalitete prijave i izvještaja. Hoće li se uspostaviti mjerljivi i nemjerljivi pokazatelji unutar prijavnog i izvještajnog obrasca ili će se pokazatelji vrednovati prema interno dogovorenim kriterijima koji će biti poznati osobama uključenima u procjenu prijava projekata i izvještaja. \nNužno je pojasniti što znači \"dostupnost projekta\": odnosi li se na mogućnost pristupa korisnika sadržajima? Ili na njegov doseg na lokalnoj, nacionalnoj, međunarodnoj razini?"]
[17,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 78.","Pasus 3. točka 1. izbaciti \"europski\" i zamijeniti riječju \"međunarodni\". \n\nObrazloženje: Mnogi filmski festivali prikazuju filmove sa svih kontinenata i surađuju s manifestacijama, institucijama i pojedincima iz cijeloga svijeta te smatramo da je pogrešno ograničavati kontekst samo na Europu."]
[18,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 79.","Iako ne treba biti obuhvaćeno pravilnikom, molimo da se omogući generiranje e-potvrde nakon ispunjavanja prijavnice na internetskoj stranici HAVC-a. Primjerice, ni sama ustanova ne izdaje fizičku potvrdu o zaprimanju predanih prijava na Javni poziv za komplementarne djelatnosti pa prijavitelj nema nikakav dokaz da je predao prijavu."]
[19,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 82.","S obzirom na navod \"u pravilu sljedećom dinamikom\", potrebno je dodatno pojasniti moguća odstupanja od pravila."]
[20,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 83.","Slažemo se s komentarom Hulahopa na treći pasus članka 83. vezan uz dostavljanje izvješća 30 dana po završetku projekta."]
[21,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 83.","Pasus 5. članka 80. - treba dodati i kopije bankovnih izvoda te bi pasus glasio: \n\nopis izvršenog projekta,\ntablicu udjela svih sufinancijera sa financijskim planom,\u2028 \nkopije plaćenih računa, kopije bankovnih izvoda za troškove koji su plaćeni bezgotovinskim načinom plaćanja i obračun troškova sa specifikacijom računa plaćenih sredstvima HAVC-a,\npopratnu dokumentaciju vezanu uz izvršeni projekt."]
[22,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 83.","Zadnji pasus članka 83. - smatramo da treba izbaciti dio rečenice \"...ili na drugi pogodan način\" ili navesti koji bi bili drugi pogodni načini. Ovako nije jasno tko je sve zadužen za nadzor trošenja sredstava državne potpore."]
[23,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 83.","pasus 1. čl. 83. Dosad za odobrene projekte po Javnom pozivu za komplementarne djelatnosti nije se prilagao i odobravao financijski plan usklađen s odobrenim sredstvima. Znači li pasus 1. čl. 83. da će po novom Pravilniku to biti obvezno?"]
[24,"Hulahop d.o.o. za filmsku produkciju i usluge u kulturi","1. JAVNI POZIV ZA KOMPLEMENTARNE DJELATNOSTI,\nČlanak 83.","pasus 3. članka 83. novi tekst glasi:\nNositelj projekta obvezuje se Centru dostaviti programski materijal i financijsko izvješće najkasnije 30 dana po završetku projekta.\n\nObrazloženje: dosadašnji rok od 30 dana za izvješćivanje projekata sasvim je dostatan, a pogotovo ako se usvoji prijedlog o dvama rokovima prijave i odlučivanja."]
[25,"25 FPS, Udruga za audio-vizualna istraživanja","1. JAVNI POZIV ZA KOMPLEMENTARNE DJELATNOSTI,\nČlanak 85.","Treći pasus članka 85. - dosad se za programe komplementarnih djelatnosti nije tražilo usklađivanje financijskog plana prema odobrenom iznosu sufinanciranja. Znači li treći pasus da će se, primjerice, pri potpisivanju ugovora tražiti usklađivanje financijskog plana e da bi se ovaj pasus mogao primijeniti ako dođe do navedene promjene financijskog plana?"]
[26,"25 FPS, Udruga za audio-vizualna istraživanja","2. JAVNI POZIV ZA KOMPLEMENTARNE DJELATNOSTI – PROGRAMI MEĐUNARODNE SURADNJE,\nČlanak 87.","Molimo pojašnjenje iz trećeg pasusa članka 87. - na što se točno odnosi \"međunarodni filmski sajmovi\", a da je drukčije ili nije uključeno u \"međunarodni filmski sajmovi: potpora producentima i autorima za predstavljanje filmova\"? Možda sažeti obje formulacije u \"sudjelovanje na međunarodnim filmskim sajmovima\" ako je riječ o tome da se želi poduprijeti boravak osoba na filmskim sajmovima a koje obavljaju različite vrste poslova (student, producent, autor, distributer, prodajni agent, predstavnik obrazovne institucije, predstavnik kina i dr.)."]
[27,"25 FPS, Udruga za audio-vizualna istraživanja","2. JAVNI POZIV ZA KOMPLEMENTARNE DJELATNOSTI – PROGRAMI MEĐUNARODNE SURADNJE,\nČlanak 89.","Četvrti pasus članka 89. \"... se odvijaju kontinuirano...\". Smatramo da ovo treba izbaciti, jer je riječ o programima međunarodne suradnje za koje kontinuitet ne može biti kriterij za \"osobito podupiranje\". Mnogi programi/projekti međunarodne suradnje, ako ne i većina, jednokratni su (vidi sve nabrojeno u članku 87.)."]
[28,"25 FPS, Udruga za audio-vizualna istraživanja","2. JAVNI POZIV ZA KOMPLEMENTARNE DJELATNOSTI – PROGRAMI MEĐUNARODNE SURADNJE,\nČlanak 90.","Treći pasus članka 90. - molimo pojašnjenje formulacije \"...bit će uzete u postupak vrednovanja prema redoslijedu prijave, ...\" - znači li ovo da će osnovni kriterij odabira programa biti prvenstvo zaprimanja prijave, a tek potom navedeno u članku 89? Ako da, s time se ne slažemo te smatramo da treba odrediti kriterije te ih dopisati u članku 89."]